《春柳十咏 其七 朱门柳》
清代·敦敏

二月风微景色柔，笙箫别院翠云浮。鸟啼烟重横金缕，人怯春云倚画楼。

汉苑眉纤春正浅，楚宫腰细舞堪愁。朱门从古空流水，几树垂杨过客舟。

作者简介：（1728—1796后）清宗室，字子明，号懋斋。阿济格后裔。官宗学总管。与弟敦诚均有诗名。与曹雪芹为知交。所著《懋斋诗钞》。为《红楼梦》重要研究资料。